মামলা রুজু হয়েছে কক্সবাজার থানায়। আজ বিকালে মামলাটি থানায় রেকর্ড করা হয়।  পুলিশ ও প্রত্যক্ষদর্শীরা জানান, রবিবার কক্সবাজার সদর উপজেলার পোকখালী ইউনিয়নের নির্বাচন অনুষ্ঠিত হয়। নির্বাচনে বিএনপি সমর্থক মৌলভী ফরিদুল আলম চেয়ারম্যান নির্বাচিত  হলে রাতে বিজয়ী প্রার্থীর সমর্থকরা পোকখালী বাজারে আনন্দ মিছিল বের করে। পরে মিছিল শেষে বাড়ী ফেরার পথে রাত ১০টার দিকে প্রতিপক্ষ প্রার্থী আওয়ামীলীগ নেতা রফিক ও তার একদল সমর্থক বিজয়ী প্রার্থীর সমর্থকদের উপর হামলা চালালে মাদ্রাসা শিক্ষক শামশুল হুদা নিহত এবেং আরো ৫ জন গুরুতর আহত হয়।  কক্সবাজার সদর থানার ওসি মোহাম্মদ শাহজাহান জানান, এই ঘটনায় পরাজিত চেয়ারম্যান প্রার্থী রফিকসহ ৭ জনের বিরুদ্ধে থানায় মামলা রুজু হয়েছে।